Új légitársaságot jelentett be a Budapest Airport: a SCAT Airlines új közvetlen járatot indít Kazahsztánba

Alig hat héttel az évkezdés után ismét új légitársasággal bővül a VINCI Airports hálózat részeként működő Budapest Airport menetrendje. A Budapest és a kazahsztáni Simkent városa között induló új, közvetlen összeköttetést a SCAT Airlines üzemelteti május 27-től, teljesen új célállomást adva hozzá a Budapest Airport folyamatosan bővülő desztinációs kínálatához.

A SCAT Airlines hetente kétszer, keddenként és szombatonként közlekedő járatot indít Budapest és a kazahsztáni Simkent között, amelyet a legmodernebb Boeing 737 MAX 8200-as gépekkel teljesít, kényelmes utazási élményt biztosítva az utasok számára.

A járat a tervek szerint kezdetben májustól üzemel, egész évben, és közvetlen hozzáférést biztosít a magyar utazók számára Kazahsztán egyik legfontosabb gazdasági és kulturális központjához.

„Az új simkenti járat jelentős mérföldkő a Budapest Airport számára, hiszen tovább erősíti a Közép-Ázsia és Magyarország közötti légi összeköttetést” – mondta Francois Berisot, a Budapest Airport vezérigazgatója. – „Örömmel üdvözöljük a SCAT Airlinest Budapesten, és izgatottan várjuk a szabadidős és üzleti utazók számára egyaránt előnyös járat indulását, amely egyben új kapcsolatokat és lehetőségeket teremt a két ország számára a turizmus, a gazdaság és a kereskedelem terén.”

Simkent különleges hangulatú, a modernitást és a hagyományokat ötvöző városa jellegzetes gasztronómiájával izgalmas úti cél a Budapestről elérhető járatok sorában. A város korábban a Selyemút egyik legfontosabb stratégiai állomása volt, amely napjainkban is fontos gazdasági központként működik, és turisztikai szempontból is kiemelt jelentőséggel bír: autentikus bazársorok, teaházak és fürdők otthona, és egyben a gyönyörű tájakat rejtő Dél-Kazahsztán kapuja. A SCAT Airlines csatlakozásával a Budapestről induló légi utasok számára egyúttal szélesebb kínálat és zökkenőmentes csatlakozás kínálkozik a régión belüli további városokba.

Sajtókapcsolat:

* Valentínyi Katalin, kommunikációs és kormányzati kapcsolatok vezérigazgató-helyettes
* Budapest Airport Zrt.
* kommunikacio@bud.hu

|  |  |
| --- | --- |
|  | © Budapest Airport |

Eredeti tartalom: Budapest Airport

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/19071/uj-legitarsasagot-jelentett-be-a-budapest-airport-a-scat-airlines-uj-kozvetlen-jaratot-indit-kazahsztanba/